2007. július 22-én csapattársával, a kétszeres olimpiai bajnok Guillermo Rigondeaux-val – megszakítva mérkőzéseiket a Rio de Janeiróban zajló pánamerikai játékokon – elhagyták a kubai válogatottat. Céljuk az volt, hogy csatlakozzanak a már Németországban élő és profiként versenyző kubai olimpiai bajnokokhoz Odlanier Solíshoz, Yuriorkis Gamboához és Yan Barthelemíhez, de mivel túllépték a vízumukban megengedett tartózkodási időt és nem kértek menedékjogot, a brazil hatóságok hazatoloncolták őket Kubába. Az esetre válaszul Fidel Castro bejelentette, hogy kénytelen meggátolni országának öklözőit abban, hogy részt vegyenek a 2007-es amatőr ökölvívó-világbajnokságon.